Gdansk byggir á gömlum merg en er samt nýtískuleg borg og með öll nútímaþægindi . Það eru ef til vill öfugmæli að segja ,, þessi litla borg “ Gdansk við Eystrasaltið , þegar íbúafjöldi hennar er meiri en íbúar Íslands til samans , en alls eru íbúar Gdansk 480.000 og það er margt sem kemur á óvart í heimsókn til borgarinnar . Hún er með stærstu borgum Póllands . Maturinn í Gdansk er á alþjóðlegum mælikvarða , njótið alls hins besta í lúxusmatargerð . Gdansk , sem er kölluð Danzig á þýsku , er hafnarborg við Eystrasaltið , við mynni árinnar Motlawa , og ein af elstu borgum Póllands , en upphaf hennar má rekja til 7. - 10. aldar e. Kr. , það er ekki nákvæmt . Saga hennar er þyrnum stráð og hefur hún lotið mörgum herrum og má þar nefna Prússa , Svía og Dani að ógleymdu Þjóðverjum en endrum og eins voru yfirráðin yfir eigin landi í höndum borgarbúa . Eftir fyrri heimsstyrjöldina varð til fríríkið Danzig , ríki sem var undir verndarvæng Þjóðabandalagsins . Íbúar Gdansk urðu þeir fyrstu til að verða fyrir árásum Þjóðverja í heimsstyrjöldinni síðari þegar Þjóðverjar réðust á Wsterplatte-skagann í Gdansk . Til að gera langa sögu stutta þá rústuðu stríðsherrar í heimsstyrjöldinni síðari , bæði Þjóðverjar og Rússar , Gdansk og fleiri stöðum í Póllandi . … flestir matsölustaðir bjóða upp á frábæran alþjóðlegan matseðil , þar sem metnaðurinn er ekki bara lagður í gott hráefni , heldur framúrskarandi framreiðslu og smekkvísi . En Pólverjar voru ákveðnir í að byggja landið sitt stríðshrjáða upp að nýju og það tók allt að 30 ár að stærstum hluta og þeir eru enn að . Þess má sjá merki í fallegum arkitektúr í flæmskum og hollenskum stíl og í stíl sem er jafnvel undir ítölskum og frönskum áhrifum . Húsin í miðbænum eru ekki ólík þeim sem sjá má í Amsterdam en einnig í nýtískulegri mynd utan miðbæjarins . Enn í dag er borgin fyrst og fremst hafnar - og iðnaðarborg , þar sem verslun er einnig áberandi . Öllum þýskum götunöfnum hefur þó verið breytt í pólsk en þrátt fyrir að í gegnum tíðina hafi ýmis þjóðarbrot búið í Póllandi er þessi um 40 milljóna þjóð í dag að stærstum hluta Pólverjar en réttindi minnihlutahópa eru tryggð í stjórnarskrá landsins . En Gdansk á sér margar hliðar , hliðar sem fáir Íslendingar gera sér grein fyrir . Hún byggir á gömlum merg en er samt nýtískuleg og með öll nútímaþægindi . Það er ekki annað að sjá en að íbúar Gdansk séu ágætlega á veg komnir og vel til fara , borgin er hrein og fín og fólkið er afar almennilegt þótt það tali takmarkaða ensku en allt af vilja gert til að hjálpa og aðstoða . Og Gdansk-búar eru sannarlega listamenn , til dæmis þegar um er að ræða skartgripi úr amber-steininum , gul - og grænlituðum steinum sem berast á strendur Gdansk og hafa verið notaðir til lækninga í aldir . Þessir steinar eiga að vera orkujafnandi fyrir líkamann . Það er yndislegt að sóla sig á sumrin í Gdansk . Borgin býr einnig yfir sjaldgæfum eiginleika , þar er nefnilega að finna þessa fínu sandströnd , þar sem hægt er að rekast á amber-steina . Hún er eins og besta sólarströnd enda vinsæl hjá bæði íbúum og ferðamönnum yfir sumartímann . Sumrin eru heit , allt að 25 - 35° C en svali berst frá hafinu . Veturnir eru kaldari en þó mildir og í októbermánuði er jafnvel hægt að borða úti en mjög margir veitingastaðir bjóða upp á það og eru þá með arineld sem hægt er að hlýja sér við . Það er helst í janúar og febrúar að hitastigið fari niður fyrir frostmark en þá er líka tilvalið að stunda ýmsar vetraríþróttir . Þá erum við komin að enn einni snilldinni hjá Gdnask-búum en það er að elda mat . Bæði er hægt að smakka pólskan mat og það er mjög skemmtilegt þótt hann sé ekki allra og flestir matsölustaðir bjóða upp á frábæran alþjóðlegan matseðil , þar sem metnaðurinn er ekki bara lagður í gott hráefni , heldur framúrskarandi framreiðslu og smekkvísi – svo maturinn bragðast enn betur fyrir vikið og ekki skemmir fyrir að sælkeramáltíðin kostar Íslendinginn næstum ekki neitt . Sem dæmi má nefna að forréttur á fínum veitingastað og nautasteik eða önd í aðalrétt með glasi af rauðvíni hússins og sódavatni er frá 4.000 - 5.000 kr . Göngutúr með fram ánni , þar sem margir af bestu veitingastöðunum setja svo vitanlega punkturinn yfir i-ið , hvort sem um er að ræða rómantíska ferð , árshátíðarferð eða bara ferðalag með vinum eða vinkonum . Að njóta lífsins í spa Ertu þreytt / ur ? Þarftu að endurnýja lífsorkuna eða bara jafna orkuflæðið ? Þá er spa-ið í Gdansk eitthvað fyrir þig ! Klassískt nudd , fótanudd , handsnyrting , sána , allt fæst þetta á fjölmörgum hótelum í Gdansk og líka annars staðar fyrir allt að helmingi lægra verð en hér heima ( spa á hótelunum er yfirleitt aðeins dýrara en annars staðar staðar í borginni en það er þægilegt að geta brugðið sér í einhverja af þeim fjölmörgum spa-meðferðum sem í boði eru á hótelinu sem eru oft á fjögurra stjarna hótelum en gisting á slíkum hótelum eru einnig á góðu verði í borginni ) . Gdansk er borgin til þess að hvíla sig í , slaka á og gera vel við sig í mat og drykk . Það er líka vel þess virði að heimsækja spa-bæinn Sopot sem er ekki langt frá Gdansk . Gdansk-búar , eru yfirvegaðir og rólegir og það er ekki mikill asi á þeim . Áreitið í borginni er lítið en afar gaman er að ganga um í gamla bænum með fallegu húsunum og óreglulegu hellulögnunum . Þar eru Gdansk-búar eiga sitt ,, London Eye “ þótt það sé aðeins minna í sniðum en í London þá er hægt að fá góða sýn yfir borgina . margir með sölutjöld og selja flestir amber-steina í margs konar skartgripum . Sölumenn eru ekki ágengir og alltaf kurteisir , svo það er hægt að skoða án þess að fá samviskubit yfir að kaupa ekki . Þar eru líka fallegar gler - og leirlistarverslanir . Þá er kaffið sem fæst á kaffihúsunum allt um kring mjög sterkt og gott en þar er líka hægt að fá ýmsa drykki og jafnvel kokteila sem kosta frá 300 - 600 kr . Fyrir þá sem eru að leita að aðeins meira fjöri þá er hægt að þefa uppi gott næturlíf í Gdansk . Það er svo margt sem hægt er að gera í Gdansk – en allt í rólegheitum . Á sumrin er vinsælt að fara á ströndina og allan ársins hring er hægt að hjóla og hlaupa í fallegu umhverfi borgarinnar . Í haust - eða vetrarferð er hægt að kíkja á listaverkin í The National Museum en þar má m.a. líta pólska og hollenska málara . Það sama á við um Gdansk History Museum , skemmtilegt safn um sögu Gdansk og Old Town Hall . Á kvöldin er hægt að skella sér á tónleika í Shakespeare-leikhúsinu , því ekki er hægt að saka þá Gdansk-búa um að vera snauðir af menningu . Leikhúsið er stolt borgarinnar og ekki síður talið skemmtun fyrir gesti þess . Þá eru ónefndar afskaplega fallegar kirkjur í borginni , fyrir þá sem hafa gaman af að skoða þær og nota tækifærið til að kveikja á kerti fyrir látna ástvini . Gdansk er borgin til þess að hvíla sig í , slaka á og gera vel við sig í mat og drykk . Það er líka vel þess virði að heimsækja spa-bæinn Sopot sem er ekki langt frá Gdansk . Ef þú ert á fjölskylduferðalagi eru það vitaskuld strendurnar sem heilla á sumrin en svo margt annað líka . Börnum þykir ferð á Sjóminjasafnið eftirminnileg ( National Maritime Museum ) sem er einmitt í skipi og hjálpar börnum að skilja leyndardóma sæfarana , sjávarvinda og fleira . Þá er hægt að fara í siglingu með ,, sjóræningjabáti um ána , að ógleymdu ,, auganu “ þeirra Gdansk-búa , sem er líkt og London Eye en aðeins minna . Í því er gott útsýni yfir borgina alla og það sem er að gerast þar . Börnum finnst ef til vill ekkert sérstaklega gaman að fara í verslunarmiðstöðvar – og þó – þar eru margar spennandi barna - og unglingabúðir og kringlurnar í Gdansk eru stærri en okkar með öllum helstu alþjóðlegu verslunum . Sem dæmi um þá helstu er Baltycka Shopping Center .